|  |  |
| --- | --- |
| **NAZIV PROGRAMA:** | **Program 1001 Razvoj poljoprivrede**  **1.183.324,35 €** |
| **AKTIVNOST** | **Aktivnost A 100001 Poticanje poljoprivredne proizvodnje** |
| **CILJ PROGRAMA:** | Povećanje produktivnosti i stvaranje novih radnih mjesta na obiteljskim poljoprivrednim gospodarstvima, usvajanje novih znanja i tehnologija koja se primjenjuju u poljoprivrednoj proizvodnji, a sve u cilju kvalitetnijeg ukupnog razvoja Sisačko-moslavačke županije. |
| **OPIS**  **PROGRAMA:** | Razvoj poljoprivredne proizvodnje na području Sisačko-moslavačke županije temelji se na postojećim komparativnim prednostima uz korištenje prirodnih prednosti pojedinih područja županije. Kroz ovaj Program planirano je niz poticajnih mjera kojima želimo ojačati konkurentnost postojećih poljoprivrednih proizvođača i pomoći u početku rada novim poljoprivrednim proizvođačima u pokretanju njihove proizvodnje.  Cilj ove Aktivnosti je dodjela potpora za razvoj poljoprivredne proizvodnje na području Sisačko-moslavačke županije. Kroz ovu aktivnost planirano je niz poticajnih mjera kako bi se ojačala konkurentnost postojećih poljoprivrednih proizvođača i pomoglo u početku rada novim OPG-ima. Glavni cilj je povećanje produktivnosti i stvaranje novih radnih mjesta na OPG-ima, usvajanje novih znanja i tehnologija koja se primjenjuju u poljoprivrednoj proizvodnji. Riječ je o potporama male vrijednosti koje podrazumijevaju dodjelu bespovratnih novčanih sredstava iz Proračuna Sisačko-moslavačke županije za djelatnosti poljoprivrede i ruralnog razvoja sukladno Uredbi Komisije (EU) br. 1408/2013, 1407/2013 i 316/2019.  **R2538-01 Subvencije poljoprivrednicima, obrtnicima, malim i srednjim poduzetnicima**  Nakon suglasnosti Ministarstva poljoprivrede, krajem 2022. godine donesena je Odluka o donošenju Plana poticanja razvoja poljoprivrede Sisačko-moslavačke županiji za vremensko razdoblje 2021.-2027. godine („Službeni glasnik Sisačko-moslavačke županije“, broj: 14/2022.). Slijedom navedenog donesena je Odluka o raspisivanju Javnog poziva za poticanje razvoja poljoprivrede u Sisačko-moslavačkoj županiji za 2024. godinu („Službeni glasnik Sisačko-moslavačke županije“, broj: 4/2024.). Javni poziv je bio otvoren od 27. veljače do 27. ožujka 2024. godine. U tu svrhu u Proračunu Sisačko-moslavačke županije planirano je 40.000,00 €.  Poslije zatvaranja javnog poziva i administrativne kontrole zaprimljenih zahtjeva održana je 4. travnja 2024. godine sjednica Povjerenstva za provedbu javnog poziva za poticanje razvoja poljoprivrede u Sisačko-moslavačkoj županiji za 2024. godinu, te je na istoj donesen Prijedlog liste za isplatu potpore u iznosu 23.002,37 € za 3 korisnika. Prijedlog liste za isplatu potpore upućen je Županu na donošenje. Župan je 10. travnja 2024. godine donio Odluku o dodjeli potpora za razvoj poljoprivrede u Sisačko-moslavačkoj županiji za 2024. godinu („Službeni glasnik Sisačko-moslavačke županije“, broj: 9/2024.), kako je Povjerenstvo za provedbu javnog poziva za poticanje razvoja poljoprivrede u Sisačko-moslavačkoj županiji za 2024. godinu i predložilo.  Slijedom navedenog na poziciji R2538-01 ostalo je neutrošeno 16.997,63 € koje ćemo iskoristiti za isplatu potpora po Javnom pozivu za poticanje razvoja poljoprivrede u Sisačko-moslavačkoj županiji za 2024. godinu .  **R2538-1 Subvencije poljoprivrednicima, obrtnicima, malim i srednjim poduzetnicima**  U listopadu tekuće godine planiramo raspisati Javni poziv za poticanje razvoja poljoprivrede u Sisačko-moslavačkoj županiji za 2024. godinu koji će obuhvaćati minimalno tri mjere potpora sa šest podmjera za razvoj poljoprivrede naše županije. Budući se predviđa da će Prihodi od zakupa poljoprivrednog zemljišta na izvoru 4.5. iznositi oko 100.000,00 € ovu Aktivnost planiramo uvećati za 133.002,37 €. iz izvora 1.1. Opći prihodi i primici  Ovo povećanje temelji se na osnovu projekcije potpora iz 2023. godine i mogućnosti povećanja pojedinih potpora po korisniku. |
| **USKLAĐENOST PROGRAMA S DOKUMENTIMA DUGOROČNOG RAZVOJA:** | Provedbom ovog Programa doprinositi će se ostvarivanju posebnog cilja iz Plana razvoja Sisačko-moslavačke županije za razdoblje do 2027. godine i to:  Posebni cilj 6. Povećanje konkurentnosti poljoprivredne proizvodnje  6.1. Potpore razvoju poljoprivredne proizvodnje  Nacionalna razvojna strategija Republike Hrvatske do 2030. godine („Narodne novine“, broj: 13/21) je dokument na osnovu kojeg se temelji Program razvoja poljoprivrede:  SC9. Samodostatnost u hrani i razvoju biogospodarstva  1.Povećanje produktivnosti poljoprivrede i akvakulture i njihove otpornosti na klimatske promjene na okolišno prihvatljiv i održiv način;  2.Doprinos klimatskoj neutralnosti, smanjenje upotrebe pesticida i povećanje ekološke proizvodnje u skladu s novim smjerovima EU-a u okvirima Zelenog plana te Strategije „od polja do stola“ i Strategije EU-a za bioraznolikost;  3. Jačanje konkurentnosti i inovativnosti u poljoprivredi i akvakulturi:  4. Oživljavanje ruralnih područja i unapređenje kvalitete života na ruralnim i obalnim područjima. |
| **POSTIGNUTI CILJEVI I REZULTATI PROGRAMA TEMELJENI NA POKAZATELJIMA USPJEŠNOSTI:** | Ostvarenje programskog cilja mjeriti će se kroz slijedeće indikatore:  - produktivnost rada u poljoprivredi  - povećanje konkurentnosti poljoprivredne proizvodnje  - udio poljoprivrednika u ukupnom broju osiguranika Hrvatskog zavoda za  mirovinsko osiguranje, po županiji  - subjekti upisani u upisnik poljoprivrednih gospodarstava  - područje pod ekološkom poljoprivredom |
| **NAZIV PROGRAMA:** | **Program 1010 Promocija i promidžba proizvoda i područja**  **15.641,59 €** |
| **AKTIVNOST** | **Aktivnost A 100001 Manifestacija autohtonih sorta vina** |
|  | **R2554-03 Usluge telefona, pošte i prijevoza 800,00 €**  **R2554-01 Ostale usluge 3.398,60 €**  **R2554-05 Najam prostora 7.360,00 €**  **R2554-04 Intelektualne i osobne usluge 1.225,00 €**  **R2554-02 Reprezentacija 2.857,99 €** |
| **CILJ PROGRAMA:** | Cilj je upoznati i konzumirati moslavačku kuhinju, posjetiti vinare, kušati vina, prošetati se vinskom cestom uz promociju narodnih običaja vezanih uz vinogradarstvo. |
| **OPIS**  **PROGRAMA:** | Sisačko-moslavačka županija domovina je trima sortama vina: škrlet, moslavac i dišeća ranina. Škrlet je prva sorta koja je dobila rješenje Hrvatskog centra za poljoprivredu, hranu i selo o priznavanju tri klona Škrleta zahvaljujući projektu koji je u suradnji s Agronomskim fakultetom Sveučilišta u Zgrebu, entuzijastima vinarima i podrumarima iz Moslavine provela Sisačko-moslavačka županija. Upravo zahvaljujući tom projektu škrlet je postao najpoznatija i najtraženija sorta koja se odlično slaže s autohtonim jelima, ali i s jelima drugih područja zbog svojih izuzetnih, specifičnih i osebujnih nota kao i prilagodljivosti.  Škrlet je izvorni kultivar plemenite vinove loze Sisačko-moslavačke županije i kao takav za našu županiju predstavlja posebnost, prepoznatljivost i ogroman turističko-gospodarski potencijal.  **Aktivnosti Manifestacija „Škrlet u čaši“ 5.641,59 €**  **„Festival vina – MoslaVina Kutina 2024“ 10.000,00 €**  Sisačko-moslavačka županija obiluje prirodnim ljepotama, a u samom središtu županije nalazi se PP „Lonjsko polje“ koje je povezano s Moslavinom jednom od podregija vinogradarske regije Kontinentalna Hrvatska. Zahvaljujući svojim osebujnim i pitoresknim krajolicima kao i stoljetnoj tradiciji uzgoja vinove loze i podrumarstva Sisačko-moslavačka županija postaje iznimno važna na vinskoj karti Republike Hrvatske. Iz toga razloga i ne čudi činjenica kako naša županija postaje sve traženija i posjećenija destinacija te zanimljivija kada je vinski turizam u pitanju.  Manifestacije kao što su „Škrlet u čaši“ i „Festival vina – MoslaVina Kutina 2024“ utječu na popularizaciju vinorodnih područja naše županije među vinskim entuzijastima, strastvenim zaljubljenicima u putovanja kao i slučajnim prolaznicima.  Zadaća organiziranja i sufinanciranja ovih manifestacija je upoznati i konzumirati moslavačku kuhinju, posjetiti vinare, kušati vina, prošetati se vinskom cestom te promovirati narodne običaje vezane uz vinogradarstvo.  Manifestacija „Škrlet u čaši“ stvorila je poseban doživljaj jer neposrednim kontaktom između posjetitelja, turista i domaćina zasigurno je osigurala razvoj vinskog turizma.  U okviru manifestacije „Škrlet u čaši“ koja se održala 16. (subota) ožujka 2024. godine organiziran je turistički obilazak vinogradara Cvanciger, Trdenić i Mikša, a u Vinskom dvoru Kutina dodijeljeni su pehari za najbolji škrlet u kategoriji vinara amatera i profesionalaca.  Ova manifestacija započela je 12. ožujka 2024. u Vinskom dvoru Popovača gdje se 35 uzoraka vina sorte škrlet od 30 vinara bilo hobista ili profesionalaca borilo za nagradu najbolje vino sorte škrlet u kategoriji hobista i profesionalaca za 2024. godinu. Pobjednici su bili Vinarija Košutić u kategoriji profesionalaca te Marijan Dolovšćak u kategoriji hobista. Nagrade su bile dodijeljene u Vinskom dvoru Kutina 16. ožujka 2024. godine .Ovoj manifestaciji osim četrdesetak vinara iz naše županije prisustvovalo je i dvadeset eminentnih novinara i blogera koji prate vinska događanja u RH.  Sisačko-moslavačka županija sufinancirala je manifestaciju „Festival vina – MoslaVina Kutina 2024. i izložba vina izvornih hrvatskih sorti“ koja se održala po 30. put u Kutini 24. i 25. svibnja 2024. godine sukladno Odluci o sufinanciranju manifestacije „Festival vina-MoslaVina Kutina 2024. i izložbe vina izvornih hrvatskih sorti (KLASA: 320-03/24-01/01; URBROJ: 2176-02-24-1 od 07. svibnja 2024. godine). Posebnost ove manifestacije je izlaganje i njegovanje vina izvornih hrvatskih sorti, čime se pomaže našim proizvođačima u promicanju ponude vina izvornih sorti grožđa. Nastojanje je, ovom manifestacijom, dodatno promovirati moslavačke vinare, autohtone sorte vina te utjecati na jačanje suradnje unutar regije i umrežavanje turističkih dionika s ciljem kreiranja inovativnih turističkih sadržaja. |
| **USKLAĐENOST PROGRAMA S DOKUMENTIMA DUGOROČNOG RAZVOJA:** | Provedbom ovog Programa doprinositi će se ostvarivanju posebnog cilja iz Plana razvoja Sisačko-moslavačke županije za razdoblje do 2027. godine i to:  Nacionalna razvojna strategija Republike Hrvatske do 2030. godine („Narodne novine“, broj: 13/21) je dokument na osnovu kojeg se temelji Program razvoja poljoprivrede:  SC9. Samodostatnost u hrani i razvoju biogospodarstva  1.Povećanje produktivnosti poljoprivrede i akvakulture i njihove otpornosti na klimatske promjene na okolišno prihvatljiv i održiv način;  2.Doprinos klimatskoj neutralnosti, smanjenje upotrebe pesticida i povećanje ekološke proizvodnje u skladu s novim smjerovima EU-a u okvirima Zelenog plana te Strategije „od polja do stola“ i Strategije EU-a za bioraznolikost;  3. Jačanje konkurentnosti i inovativnosti u poljoprivredi i akvakulturi:  4. Oživljavanje ruralnih područja i unapređenje kvalitete života na ruralnim i obalnim područjima.  Plan razvoja Sisačko-moslavačke županije za razdoblje do 2027. godine („Službeni glasnik Sisačko-moslavačke županije“, broj: 4/23):  PC6 Razvoj održive poljoprivrede/Povećanje konkurentnosti poljoprivredne proizvodnje  Mjera 6.3 Promocija i promidžba proizvoda i ruralnog područja Sisačko-moslavačke županije |
| **POSTIGNUTI CILJEVI I REZULTATI PROGRAMA TEMELJENI NA POKAZATELJIMA USPJEŠNOSTI:** | Ostvarenje programskog cilja mjeriti će se kroz slijedeće indikatore:  - produktivnost rada u poljoprivredi  - povećanje konkurentnosti poljoprivredne proizvodnje  - područje pod ekološkom poljoprivredom |

|  |  |
| --- | --- |
| **NAZIV PROGRAMA** | **Program 1003 Razvoj turizma 260.100,00 €** |
| **AKTIVNOST** | **Aktivnost 100001 Poticanje razvoja turističke ponude**  R2606-02 Poticanje prerade i plasmana lokalnih proizvoda-Kupujmo lokalno 10.000,00 € |
| **Aktivnost A 100002 Poticanje promocije turističke ponude SMŽ**  R2607-1 Sredstva za sufinanciranje rada TZ SMŽ 70.100,00 € |
| **Aktivnost A 100003 Poticanje selektivnih oblika turizma**  R2608-1 Unapređenje turističke ponude 160.000,00 € |
| **Tekući projekt T 100001 Uređenje plaža**  R4701-01 Ulaganje na tuđoj imovini 20.000,00 € |
| **CILJ PROGRAMA** | Cilj provedbe ovog Programa je doprinos aktiviranju turističkih potencijala koji postoje u Sisačko-moslavačkoj županiji u svrhu jačanja cjelokupne turističke ponude Sisačko-moslavačke županije te jačanje njezine prepoznatljivosti na turističkom tržištu kako bi se od turizma kao gospodarske grane ostvarili što veći gospodarski efekti izraženi kroz što veći broj dolazaka turista na ovo područje i ostvarenih noćenja. |
| **OPIS PROGRAMA** | Provedba ovog Programa temelji se na odredbama Zakona o turističkim zajednicama i promicanju hrvatskog turizma („Narodne novine“, broj: 52/19 i 42/20), Planu razvoja Sisačko-moslavačke županije za razdoblje do 2027. godine („Službeni glasnik Sisačko-moslavačke županije“, broj: 4/23) te Provedbenom programu razvoja turizma Sisačko-moslavačke županije za razdoblje 2022-2025. godine („Službeni glasnik Sisačko-moslavačke županije“, broj: 12/22).  Kroz poticanje ulaganja u turističku infrastrukturu dobiti će se novi turistički sadržaji koji će privući turističke posjetitelje.  Sufinanciranjem novih turističkih projekata te promocijom turističke ponude doprinositi će se ostvarivanju boljih turističkih rezultata na ovom području.  **Aktivnost A100002 Poticanje promocije turističke ponude Sisačko-moslavačke županije**  Planirana sredstva od 70.000,00 € namijenjena za sufinanciranje programskih aktivnosti Turističke zajednice Sisačko-moslavačke županije uvećavaju se za 100,00 € namijenjenih za sufinanciranje projekata FLIK - Festival lončarstva i keramike i LEGENDFEST - Festival legendi, mitova i priča Grada Petrinje koji se provode u partnerstvu s Turističkom zajednicom Grada Petrinje.  **Tekući projekt T100001 Uređenje plaža**  Planirana sredstva od 40.000,00 € smanjuju se na 20.000,00 € namijenjenih na sufinanciranje projekta „Uređenje sportsko-rekreacijske površine na k.č.br.206 i dijelu k.č.br.246/2 k.o. u Sunji“. |
| **USKLAĐENOST PROGRAMA S DOKUMENTIMA DUGOROČNOG RAZVOJA** | Provedbom ovog Programa doprinositi će se ostvarivanju posebnog cilja iz Plana razvoja Sisačko-moslavačke županije za razdoblje do 2027. godine i to:  PC Razvoj održivog turizma i očuvanje prirodne i kulturne baštine  MJERA 5.1 Razvoj selektivnih oblika turizma  MJERA 5.2 Poticanje promocije turističke ponude Sisačko-moslavačke  županije |
| **POSTIGNUTI CILJEVI I REZULTATI PROGRAMA TEMELJENI NA POKAZATELJIMA USPJEŠNOSTI** | Ostvarenje programskog cilja mjeriti će se kroz slijedeće indikatore:  -broj turističkih dolazaka  -broj ostvarenih noćenja  -broj uređenih prostora javne turističke infrastrukture  -broj provedenih turističkih marketinških kampanja  -broj turističkih manifestacija |

|  |  |
| --- | --- |
| **NAZIV PROGRAMA** | **Program 1002**  **Zaštita okoliša i prirode** |
| **AKTIVNOST** | **Aktivnost A100002**  **Praćenje stanja okoliša i prirode -** **331.430,28 eura** |
| **CILJ PROGRAMA** | Očuvanje i održivo korištenje prirodnih resursa, unaprjeđenje upravljanja okolišem i sprječavanje onečišćenja okoliša, integracija okoliša u druge sektore, uspostava cjelovitog sustava gospodarenja otpadom, te jačanje svijesti i uključivanja javnosti u proces donošenja odluka i provedbu mjera.  Posebni ciljevi:  PC 5. Razvoj održivog turizma i očuvanje prirodne i kulturne baštine  M. 5.3. Očuvanje bioraznolikosti, prirodne baštine i njeno održivo korištenje |
| **OPIS PROGRAMA** | Sukladno zakonskim propisima iz područja zaštite okoliša i prirode, te obveza za jedinice područne (regionalne) samouprave, a imajući u vidu obvezu i potrebu uključivanja javnosti u odlučivanje o pitanjima zaštite i očuvanja okoliša i prirode, Program zaštita okoliša i prirode se provodi kroz sljedeće aktivnosti:   * Izrada dokumenata zaštite okoliša i prirode * Praćenje stanja okoliša i prirode.   Aktivnost Praćenje stanja okoliša i prirode provodi se kroz sljedeće podaktivnosti:   * Subvencija Centru za gospodarenje otpadom Kodos d.o.o. * Subvencija Regionalnom centru za gospodarenje otpadom Šagulje d.o.o.   Sukladno zakonskim propisima, te na temelju Plana gospodarenja otpadom RH 2017. - 2022. i donesenih Odluka o pristupanju Sisačko-moslavačke županije trgovačkim društvima, potpisanih Društvenih ugovora i Sporazuma, a kako bi se osigurali uvjeti za uspostavu cjelovitog sustava gospodarenja otpadom, odnosno centara za gospodarenje otpadom na koji će po izgradnji miješani komunalni otpad odvoziti i zbrinjavati jedinice lokalne samouprave s područja Sisačko-moslavačke županije, planirana su sredstva za rad navedenih tvrtki (čiji je suvlasnik Županija), te za izgradnju CGO-a.  **R 2644-1 Subvencija**  **Centru za gospodarenje otpadom Kodos d.o.o.**  U 2024. godini planirana sredstva za subvenciju trgovačkom društvu Centar za gospodarenje otpadom Kodos d.o.o. u iznosu od 243.693,05 eura se smanjuju za 82.287,05 eura, pa je novi iznos za sufinanciranje 161.406,00 eura iz razloga što je u suradnji s nadležnim Ministarstvom i Fondom za zaštitu okoliša i energetsku učinkovitost pokrenuta revizija i ažuriranje studijske dokumentacije u cilju financiranja u novom programskom razdoblju PKK 2021.-2027. te osiguranja dodatnih financijskih sredstava.  **R 2645-1 Subvencija Regionalnom centru za gospodarenje otpadom Šagulje d.o.o.**  U 2024. godini planirana sredstva za subvenciju trgovačkom društvu Regionalni centar za gospodarenje otpadom Šagulje d.o.o. od 82.715,90 eura se povećavaju za 87.308,38 eura na iznos 170.024,28 eura. Sredstva u iznosu 87.308,38 eura se planiraju za podmirenje troška priključenja na elektroenergetsku distribucijsku sukladno studijsko-projektnoj dokumentaciji za gradnju RCGO Šagulje i Ugovora o priključenju na elektroenergetsku distribucijsku mrežu prema vlasničkom udjelu Sisačko-moslavačke županije od 24,5% u obvezi podmirenja troška od 356.360,74 eura. |
| **POSTIGNUTI CILJEVI I REZULTATI PROGRAMA TEMELJENI NA POKAZATELJIMA USPJEŠNOSTI** | Pokazatelji uspješnosti provođenja Programa Zaštita okoliša i prirode mjerljivi su kroz rezultate rada, a ovisno o posebnom cilju, rezultati i pokazatelji uspješnosti mogu se definirati kao:   * provedba zakonskih obveza županije po pitanjima zaštite okoliša i prirode * vođenje registra onečišćivača i osiguravanje podataka za informacijski sustav zaštite okoliša, te kontinuirano surađivanje s obveznicima i inspekcijom zaštite okoliša čime se doprinosi kvaliteti podataka * osiguravanje kvalitete okoliša za postizanje boljeg standarda života stanovništva uz omogućavanje održivog gospodarskog razvoja županije * provođenje mjera donesenih dokumentima zaštite okoliša * provođenje informiranja i uključivanja javnosti u rješavanje pitanja zaštite okoliša i prirode * provođenje projekata zaštite okoliša i prirode u suradnji s ustanovama, udrugama * uspostavljanje jedinstvenog sustava gospodarenja otpadom, te zatvaranje neusklađenih odlagališta |

PROČELNICA

Anita Sinjeri-Ibrišević, dr.med.vet.

|  |  |
| --- | --- |
| **JAVNA USTANOVA ZA UPRAVLJANJE ZAŠTIĆENIM DIJELOVIMA PRIRODE**  **SISAČKO-MOSLAVAČKE ŽUPANIJE** | |
| **STAVKA PRORAČUNA** | **OBRAZLOŽENJE ZA IZMJENU** |
| **R2715** | Sredstva planirana u iznosu od 163.000,00 eura za plaće zaposlenika se povećavaju na 170.000,00 eura, jer će ista neće biti dostatna do kraja 2024. godine radi povećanja broja zaposlenih. |
| **R2716** | Sredstva planirana u iznosu od 10.000,00 eura za ostale rashode za zaposlene se povećavaju na 15.000,00 eura, jer ista neće biti dostatna za obveze isplate neoporezivih naknada za zaposlene radi povećanja broja zaposlenih. |
| **R2717** | Sredstva planirana u iznosu od 28.000,00 eura za doprinose za zdravstveno osiguranje se povećavaju na 29.000,00 eura, jer ista neće biti dostatna za obveze plaćanja doprinosa za plaće radi povećanja broja zaposlenih. |
| **R2719** | Sredstva planirana u iznosu od 664,00 eura za službena putovanja se povećavaju na 1.200,00 eura jer će ista neće biti dostatna do kraja 2024. godine za prisustvovanje zaposlenika stručnim skupovima i radionicama u organizaciji ministarstva sa svrhom stručnog usavršavanja. |
| **R2720** | Sredstva planirana u iznosu od 6.627,00 eura za naknade za prijevoz se povećavaju na 10.000,00 eura jer ista neće biti dostatna do kraja 2024. godine radi povećanja broja zaposlenih. |
| **R2722** | Sredstva planirana u iznosu od 1.229,00 eura za uredski materijal se smanjuju na 1.000,00 eura jer će ista biti dostatna do kraja 2024. godine. |
| **R2723** | Sredstva planirana u iznosu od 4.982,00 eura za energiju se povećavaju na 9.000,00 eura jer ista neće biti dostatna do kraja 2024. godine radi preuzetih obveza plaćanja režija-električne energije i peleta za grijanje centra NATURA SMŽ i goriva za službene automobile. |
| **R2725** | Sredstva planirana u iznosu od 1.962,00 eura za sitni inventar se povećavaju na 2.500,00 eura jer ista neće biti dostatna do kraja 2024. godine radi potreba nabave zimskih guma za službeno vozilo te opreme za održavanje centra NATURA SMŽ i okoliša centra. |
| **R2726** | Sredstva planirana u iznosu od 265,00 eura za službenu i zaštitnu odjeću se povećavaju na 600,00 eura jer ista neće biti dostatna do kraja 2024. godine radi potreba nabave službene i zaštitne odjeće i obuće za zaposlene u skladu s zakonskim obvezama prema zaštiti na radu. |
| **R2727** | Sredstva planirana u iznosu od 3.318,00 eura za usluge telefona, pošte se povećavaju na 4.800,00 eura jer ista neće biti dostatna do kraja 2024. godine za ugovorne obveze s teleoperaterom za rad centra- multimedije i ustanove. |
| **R2728** | Sredstva planirana u iznosu od 3.062,00 eura za usluge tekućeg i investicijskog održavanja se povećavaju na 3.500,00 eura jer ista neće biti dostatna do kraja 2024. godine za usluge održavanja centra (obvezna zakonska ispitivanja podizne rampe, vatrogasnih aparata, protupožarnog sustava, peći na pelete, klima uređaja i službenih vozila. |
| **R2730** | Sredstva planirana u iznosu od 2.043,00 eura za zakupnine i najamnine se smanjuju na 1.300,00 eura jer će ista biti dostatna do kraja 2024. godine. |
| **R2731** | Sredstva planirana u iznosu od 10.200,00 eura za usluge vanjskog knjigovodstva, CIS-a, zaštite na radu te programa za sustav riznice se povećavaju na 17.000,00 eura jer ista neće biti dostatna do kraja 2024. godine za ugovorne zakonske obveze za rad centra i ustanove. |
| **R2735** | Sredstva planirana u iznosu od 6.300,00 eura za premije osiguranja se povećavaju na 7.000,00 eura jer ista neće biti dostatna do kraja 2024. godine za obveze osiguranja centra, opreme i vozila. |
| **R2741-01** | Sredstva planirana u iznosu od 10.800,00 eura za plaću zaposlenika na projektu se povećavaju na 12.000,00 eura, izvor 5.2.2. jer ista neće biti dostatna do kraja 2024. godine. |
| **R5589** | Za potrebe projekta „Obnova drvenog mosta na rijeci Odri“ otvorena je nova stavka u iznosu 50.000,00 eura izvor 5.2.2., 80% sufinanciranje od strane FZOEU za radove na rekonstrukciji mosta. |
| **R5590** | Za potrebe projekta „Obnova drvenog mosta na rijeci Odri“ otvorena je nova stavka u iznosu 13.000,00 eura izvor 1.1., 20% sufinanciranje iz proračuna za radove na rekonstrukciji mosta. |

RAVNATELJICA

Dragica Vugić, dipl.ing.biol.