OBRAZLOŽENJE III. IZMJENA I DOPUNA PRORAČUNA

UPRAVNOG ODJELA ZA ZDRAVSTVO, SOCIJALNU SKRB I HRVATSKE BRANITELJE ZA 2024. GODINU

Upravni odjel za zdravstvo, socijalnu skrb i hrvatske branitelje Sisačko-moslavačke županije III. izmjenama i dopunama Proračuna za 2024. godinu predlaže sljedeće izmjene za provedbu programa iz područja zdravstva i socijalne skrbi:

|  |
| --- |
| GLAVA 00301 ZDRAVSTVO |

OBRAZLOŽENJE:

|  |  |  |  |
| --- | --- | --- | --- |
| PROGRAM 1001 PROGRAM JAVNIH POTREBA U ZDRAVSTVU | | | |
| PLAN 2024. | IZMJENA | NOVI PLAN 2024. |
| 1.320.282,67 | 335.744,50 | 1.656.027,17 |

U sklopu Programa javnih potreba Sisačko-moslavačka županija osigurava sredstva za zdravstvenu zaštitu stanovnika na svom području iznad standarda utvrđenih obveznim zdravstvenim osiguranjem, a sve to u cilju pružanja dostupnosti zdravstvene zaštite, a u skladu sa Zakonom o zdravstvenoj zaštiti („Narodne novine“, broj 100/18, 125/19, 147/20, 119/22, 156/22, 33/23 i 36/24).

Financijska sredstva planirana za provedbu navedenog programa uvećana su za 335.744,50 eura kroz izmjene sljedećih aktivnosti:

* *Povećani zdravstveni standard* - aktivnost je planirana u 2024. godini u iznosu od 350.341,17 eura. Izmjenama i dopunama Proračuna navedena aktivnost uvećava se za 99.207,00 eura radi povećanja iznosa financiranja s izvora pomoći gradskih i općinskih proračuna te iznosi 449.548,17 eura.
* *Dostavljanje humanih uzoraka za mikrobiološku laboratorijsku dijagnostiku -* navedenu aktivnost provodi Zavod za javno zdravstvo SMŽ te je u 2024. godini planirana u iznosu od 13.918,00 eura, a izmjenama i dopunama Proračuna aktivnost se uvećava za 8.500,00 eura te iznosi 22.418,00 eura. Aktivnost je povećana sukladno potrebama provođenje iste do kraja proračunske godine.
* *Redovna djelatnost -* aktivnost je planirana u iznosu od 559.936,50 eura. Izmjenama i dopunama Proračuna aktivnost se uvećava za iznos od 228.037,50 eura koji se odnosi na nabavu opreme za Dom zdravlja SMŽ od strane Sisačko-moslavačke županije.

OBRAZLOŽENJE:

|  |  |  |  |
| --- | --- | --- | --- |
| PROGRAM 1003 ZDRAVSTVENE USTANOVE | | | |
| PLAN 2024. | IZMJENA | NOVI PLAN 2024. |
| 73.225.157,70 | -10.718.022,50 | 62.507.135,20 |

Sastavni dio proračuna Upravnog odjela su i proračuni zdravstvenih ustanova u vlasništvu Sisačko-moslavačke županije: Neuropsihijatrijske bolnice „Dr. Ivan Barbot“ Popovača, Zavoda za javno zdravstvo Sisačko-moslavačke županije, Zavoda za hitnu medicinu Sisačko-moslavačke županije, Lječilišta Topusko, Doma zdravlja Sisačko-moslavačke županije. Program 1003 Zdravstvene ustanove izmjenama i dopunama Proračuna realizirat će se u ukupnom iznosu od 62.507.135,20 eura iz prihoda koje ostvaruju ustanove (prihodi nadležnog proračuna, prihodi od HZZO-a, Prihodi od prodaje nefinancijske imovine, vlastiti prihodi, prihodi za posebne namjene, pomoći EU, pomoći iz državnog proračuna, pomoći Ministarstva zdravstva, donacije i sl.)

REKAPITULACIJA - ZDRAVSTVO

|  |  |  |  |  |
| --- | --- | --- | --- | --- |
| PROGRAM | NAZIV PROGRAMA | PLAN 2024. | IZMJENE | NOVI PLAN 2024. |
| 1001 | Program javnih potreba u zdravstvu (SMŽ i GiO) | 1.320.282,67 | 335.744,50 | 1.656.027,17 |
| 1002 | Minimalni financijski standard - zdravstvo | 2.422.772,00 | 0,00 | 2.422.772,00 |
| 1003 | Zdravstvene ustanove | 73.225.157,70 | -10.718.022,50 | 62.507.135,20 |
| 1010 | Program unapređenja primarne zaštite | 13.000,00 | 229.645,00 | 242.645,00 |
|  | U K U P N O: | 76.981.212,37 | -10.152.633,00 | 66.828.579,37 |

|  |
| --- |
| GLAVA 00302 SOCIJALNA SKRB |

Izmjenama i dopunama Proračuna Sisačko-moslavačke županije za 2024. godinu za provedbu programa iz područja socijalne skrbi predlažu se izmjene i dopune sljedećih programa:

OBRAZLOŽENJE:

|  |  |  |  |
| --- | --- | --- | --- |
| PROGRAM 1004 PROGRAM JAVNIH POTREBA U SOCIJALNOJ SKRBI | | | |
| PLAN 2024. | IZMJENA | NOVI PLAN 2024. |
| 2.466.137,35 | -14.525,49 | 2.451.611,86 |

Financijska sredstva planirana za provedbu navedenog programa umanjena su za 14.525,49 eura kroz sljedeće aktivnosti:

* *Program obilježavanja Dana hrvatskih branitelja SMŽ* - aktivnost je planirana u iznosu od 5.973,00 eura, a uvećana je za 12.000,00 eura te novi plan za 2024. godinu iznosi 17.973,00 eura.
* *Program obilježavanja Dana sjećanja na žrtve Domovinskog rata* - aktivnost je planirana u iznosu od 11.602,50 eura, a izmjenama i dopunama Proračuna umanjuje se za 1.505,10 eura sukladno realizaciji navedenog programa.
* *Sportski susreti hrvatskih branitelja Topusko -* aktivnost je umanjena za 1.932,80 eura sukladno realizaciji navedenog programa te sveukupan iznos aktivnost iznosi 6.263,46 eura.
* *Sufinanciranje usluge bazena za hrvatske branitelje* - aktivnost je planirana u iznosu od 5.450,00 eura, a izmjenama i dopunama Proračuna aktivnost je umanjena za 4.450,00 eura te sada iznosi 1.000,00 eura. Sredstva su namijenjeni za izradu iskaznica za popust od 50% na cijenu cjelodnevnih ulaznica za unutarnje i vanjske bazene društva TOP-TERME d.o.o. sukladno Odluci koju je navedeno društvo donijelo 1. srpnja 2024. godine. Pravo na navedeni popust odnosi se na hrvatske branitelje i braniteljice te njihove supruge/supružnike, izvanbračne partnere koji imaju isto prebivalište i na supruge/supružnike poginulih, umrlih i nestalih branitelja/braniteljica koji ostvaruju prava na temelju tog statusa.
* *Županijski Kutak zdravlja -* navedeni projekt Sisačko-moslavačka županija provodila je u partnerstvu s Domom zdravlja SMŽ i Domom za starije osobe Sisak, a projekt je trajao od 1. ožujka 2023. godine do 1. ožujka 2024. godine te se provodio u dvije faze na određenim područjima županije. Izmjenama i dopunama Proračuna pozicije za navedeni projekt usklađene su sukladno realizaciji.

|  |  |  |  |
| --- | --- | --- | --- |
| PROGRAM 1006 PROGRAM IZNAD ZAKONSKOG STANDARDA DZSO | | | |
| PLAN 2024. | IZMJENA | NOVI PLAN 2024. |
| 0,00 | 148.005,00 | 148.005,00 |

Sredstva za provedbu navedenog programa namijenjena su za pružanje usluga drugim ustanovama socijalne skrbi. Dom za starije osobe Petrinja priprema obroke i za Dom za odrasle osobe Petrinja te vrši uslugu pranja veša za Dom za odrasle osobe Petrinja. Ukupan broj korisnika usluge doručka, ručka i večer u Domu za odrasle osobe je 45 te se prosječno mjesečno opere do 950 kilograma rublja. Za provedbu ovog programa, Dom za starije osobe Petrinja planira iznos od 148.005,00 eura.

|  |  |  |  |
| --- | --- | --- | --- |
| PROGRAM 1007 REDOVNA DJELATNOST USTANOVA SOCIJALNE SKRBI | | | |
| PLAN 2024. | IZMJENA | NOVI PLAN 2024. |
| 6.811.112,11 | 1.002.278,37 | 7.813.390,48 |

Sredstva za provedbu navedenog programa uvećana su za 1.002.278,37 eura u odnosu na planirana sredstva te će se realizirati u ukupnom iznosu od 7.813.390,48 eura. Program Redovna djelatnost ustanova socijalne skrbi financira se iz prihoda koje ostvaruju ustanove (prihodi od HZZO-a, prihodi od prodaje nefinancijske imovine, vlastiti prihodi, prihodi za posebne namjene, pomoći državnog proračuna, pomoći EU, pomoći, donacije i sl.).

|  |  |  |  |
| --- | --- | --- | --- |
| PROGRAM 1013 SOCIJALNI PLAN SISAČKO-MOSLAVAČKE ŽUPANIJE | | | |
| PLAN 2024. | IZMJENA | NOVI PLAN 2024. |
| 0,00 | 48.075,26 | 48.075,26 |

Sredstva za provedbu navedenog programa planirana su u iznosu od 48.075,26 eura, koji čini prihvatljivi trošak, a od kojih se dio sredstava financira od strane Ministarstva rada, mirovinskog sustava, obitelji i socijalne politike, dok se 5% sredstava sufinancira iz Proračuna Sisačko-moslavačke županije. Navedena sredstva namijenjena su za izradu Socijalnog plana Sisačko-moslavačke županije sukladno sklopljenom Ugovoru o dodjeli bespovratnih sredstava za ograničen poziv „*Izrada županijskih socijalnih planova*“ broj poziva: SF.3.4.08.01, u sklopu ESF plus Programa „Učinkoviti ljudski potencijali 2021. - 2027.“ između Ministarstva rada, mirovinskog sustava, obitelji i socijalne politike, Hrvatskog zavoda za zapošljavanje i Sisačko-moslavačke županije.

REKAPITULACIJA - SOCIJALNA SKRB

|  |  |  |  |  |
| --- | --- | --- | --- | --- |
| PROGRAM | NAZIV PROGRAMA | PLAN 2024. | IZMJENE | NOVI PLAN 2024. |
| 1004 | Program javnih potreba u socijalnoj skrbi | 2.466.137,35 | -14.525,49 | 2.451.611,86 |
| 1005 | Minimalni financijski standard-(DZSO) | 1.273.137,00 | 0,00 | 1.273.137,00 |
| 1006 | Program iznad zakonskog standarda DZSIN | 0,00 | 148.005,00 | 148.005,00 |
| 1007 | Redovna djelatnost ustanova socijalne skrbi | 6.811.112,11 | 1.002.278,37 | 7.813.390,48 |
| 1012 | Unapređenje socijalne infrastrukture | 44.604,03 | 0,00 | 44.604,03 |
| 1013 | Socijalni plan Sisačko-moslavačke županije | 0,00 | 48.075,26 | 48.075,26 |
|  | U K U P N O: | 10.594.990,49 | 1.183.833,14 | 11.778.823,63 |

|  |  |  |  |
| --- | --- | --- | --- |
| SVEUKUPNO (ZDRAVSTVO I SOCIJALNA SKRB) | 87.576.202,86 | -8.968.799,86 | 78.607.403,00 |